પૂણાઃ રાજદ્રોહના કેસમાં હાર્દિક પટેલને હાઇકોર્ટે છ મહિના સુધી ગુજરાત બહાર રહેવાની શરતે જામીન આપ્યા હતાં. જે 6 મહિના પૂર્ણ થતા હાર્દિક પટેલને અમદાવાદ અને સુરત ક્રાઇમ બ્રાન્ચ સમક્ષ હાજર થવાનું હતું. જેમાં સોમવારે અમદાવાદ ક્રાઇમ બ્રાન્ચ સમક્ષ તે હાજર થયો હતો. જ્યારે આજે તે સુરતની ક્રાઇમ બ્રાન્ચમાં હાજર થવા સુરત ગયો હતો. ક્રાઈમ બ્રાન્ચમાં હાજરી પુરાવી હાર્દિકે કહ્યું હતું કે, હું કોઈ પાર્ટીમાં જોડાયો નથી. માત્ર ઠાકરેના આશીર્વાદ લેવા માટે ગયો હતો. હું શિવસેના નહીં પરંતુ પાટીદારોનો ચહેરો છું. ત્યાંથી હાર્દિક પોતાના સમર્થકો સાથે પૂણે ગયો છે.